41. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ. 29/οικ. 1456 της 1/21 Ιουν. 1988 (ΦΕΚ Β΄ 426) Προσαρμογή Κλάδων και Θέσεων τακτικού προσωπικού του Ταμείου Ασφάλισης Ν. Πρακτόρων και Υπαλλήλων με τις διατάξεις του Π.Δ/τος 194/88. Έχοντας υπόψη: 1.Τις διατάξεις: α)Του άρθρ. 22 (παρ. 5 του Νόμ. 1735/87) «Προσλήψεις στο δημόσιο τομέα κ.λ.π.» (ΦΕΚ 195/Α/87) β)του Π.Δ. 589/85 «Οργανισμός του Ταμείου Ασφάλισης Ναυτικών Πρακτόρων και υπαλλήλων» (ΦΕΚ 206/Α/9.12.1985), αποφασίζουμε: Άρθρ.μόνο.1.Οι προβλεπόμενοι από τον Οργανισμό του Ταμείου Ασφάλισης Ν. Πρακτόρων και υπαλλήλων (Π.Δ/μα 589/85, ΦΕΚ 206/Α/85) Κλάδοι και θέσεις τακτικού προσωπικού μετονομάζονται και αναδιαρθρώνονται και προσαρμόζονται στις διατάξεις του Π.Δ/τος 194/88 «Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου», ως εξής: α)Κατηγορία ΠΕ: Κλάδος ΠΕ Διοικητικός- Οικονομικός  Ο υπάρχων Κλάδος του Ταμείου ΠΕ1 Διοικητικός- Λογιστικός μετονομάζεται σε Κλάδο ΠΕ Διοικητικό- Οικονομικό και περιλαμβάνει 16 θέσεις. Κλάδος ΠΕ Πληροφορικής: Ο υπάρχων Κλάδος του Ταμείου ΠΕ2 ΑναλυτώνΠρογραμματιστών, μετονομάζεται σε Κλάδο ΠΕ Πληροφορικής και περιλαμβάνει μία (1) θέση ειδικότητας επιστήμης των υπολογιστών. β)Κατηγορία ΤΕ: Κλάδος ΤΕ Διοικητικός- Λογιστικός: Ο υπάρχων Κλάδος του Ταμείου ΤΕ1 Διοικητικός- Λογιστικός- Στατιστικός, μετονομάζεται σε Κλάδο ΤΕ Διοικητικό- Λογιστικό και περιλαμβάνει 16 θέσεις. Από τις θέσεις αυτές, δεν πληρούνται ισάριθμες θέσεις με τους τυχόν υπηρετούντες σε θέσεις επιπλέον των προβλεπόμενων στους κλάδους ΠΕ Διοικητικού- Οικονομικού και ΔΕ Διοικητικού- Λογιστικού. γ)Κατηγορία ΔΕ: Κλάδος ΔΕ Διοικητικός-Λογιστικός: Ο υπάρχων Κλάδος του Ταμείου ΔΕ1 ΔιοικητικόςΛογιστικός, μετονομάζεται σε Κλάδο ΔΕ Διοικητικό- Λογιστικό και περιλαμβάνει 20 θέσεις. Κλάδος ΔΕ Δακτυλογράφων- Στενογράφων: Ο υπάρχων Κλάδος του ταμείου ΔΕ2 Δακτυλογράφων, μετονομάζεται σε Κλάδο ΔΕ Δακτυλογράφων- Στενογράφων και περιλαμβάνει 2 θέσεις, ειδικότητας δακτυλογράφων ελληνικής. Κλάδος ΔΕ Προσωπικού Η/Υ: Ο υπάρχων Κλάδος του Ταμείου ΔΕ3 Χειριστών Η/Υ, μετονομάζεται σε Κλάδο ΔΕ Προσωπικού Η/Υ και περιλαμβάνει 2 θέσεις, ειδικότητας χειριστών Η/Υ. δ)Κατηγορία ΥΕ: Κλάδος ΥΕ Επιμελητών: Ο υπάρχων Κλάδος του Ταμείου ΥΕ1 ΚλητήρωνΘυρωρών-Χειριστών Μηχανών Αναπαραγωγής εγγράφων, μετονομάζεται σε κλάδο ΥΕ Επιμελητών και περιλαμβάνει 3 θέσεις για εργασίες που προβλέπονται στην παρ. 1 του άρθρ. 23 του Π.Δ/τος 194/88. 